| **Berniece Baker Miracle** |
| --- |
| Gimė | 1919 m. liepos 30 d.Los Andželas, Jungtinės Amerikos Valstijos JAV |
| Mirė | 2014 m. gegužės 25 d. (94 metai)Ašvilis, Jungtinės Amerikos Valstijos JAV |
|  |
| Veikla | M. Monro sesuo, rašytoja |

**Bernisė Inesė Gledisė Mirakl** (angl. *Berniece Inez Gladys Miracle*, mergautinė pav. *Baker*, 1919 m. liepos 30 d. Los Andželas, JAV – 2014 m. gegužės 25 d. Ašvilis, JAV) – amerikiečių rašytoja, išgarsėjusi atsiminimų knyga apie savo netikrą seserį aktorę Merliną Monro „Mano sesuo Merlina" („My Sister Marilyn", 1994).

Biografija
----------

Bernisė Beiker 1919 m. liepos 30 d. gimė Los Andželo rajone Venecijoje (*Venice*). Jos tėvai Gledisė Perla Monro Ir Džasperis „Džapas" Beikeris (*Jasper Newton „Jap" Baker*, 1886–1951) susituokė 1917 m. Jiedviem išsiskyrus 1921 m. Džasperis Beikeris pagrobė Bernisę ir jos brolį Robertą Kermitą (*Robert Kermit*) ir juodu užaugino savo gimtajame Kentukyje. Gledisė netrukus vėl ištekėjo ir pagimdė savo trečiąjį vaiką Normą Džyną Mortenson.

Robertas Beikeris 1933 m. mirė nuo inkstų nepakankamumo. Po dvejų metų Bernisė Beiker pradėjo lankyti Painvilio vidurinę mokyklą. 1938 m. ji ištekėjo už Periso Miraklo (*Paris Miracle*, 1918–1990). Jųdviejų vienintelis vaikas, Mona Rėja Mirakl (*Mona Rae Miracle*), gimė 1939 m. liepos 18 d. – likus dvylikai dienų iki Mirakl 20-ojo gimtadienio. Mona ištekėjo už Viljamo Džozefo Buto (*William Joseph Booth*).

Besilaukdama Mirakl gavo laišką iš savo motinos, kuriame ji pranešė, kad Mirakl turi seserį Normą Džyną. Netikros seserys, prieš tai apsikeitusios laiškais ir nuotraukomis, susitiko 1944 m. Tuo pat metu Norma Džyna pradėjo fotomodelio karjerą ir tapo aktore, žinoma sceniniu vardu Merlina Monro. Monro palaikė ryšius su seserimi, kuri ją aplankė jos namuose Niujorke 1961 m. kai Monro išsiskyrė su savo trečiuoju vyru Arturu Mileriu ir patyrė cholecistektomiją.

Po metų Monro mirė ir savo testamentu Mirakl paliko 10 000 dolerių. Drauge su antruoju Monro vyru Džo Dimadžiju ir jos verslo vadybininke Inese Melson (*Inez Melson*) Mirakl suorganizavo laidotuves, parinkdama karstą ir drabužius. Duodama interviu Nacionaliniam audiovizualiniam institutui (*National Audiovisual Institute*), Prancūzijos radijo ir televizijos audiovizualinių archyvų saugyklai, Mirakl apie savo seserį sakė:

|  |  |  |
| --- | --- | --- |
|  | Nemanau, kad ji nusižudė. Tai turėjo būti nelaimingas atsitikimas, nes visai prieš jį buvau su ja kalbėjusi. Ji pasakojo apie savo planus, ji ką tik buvo nusipirkusi namą ir rūpinosi jo langų užuolaidomis. Ji turėjo tiek daug dalykų, kurių nekantraudama laukė, ir buvo tokia laiminga.  ' |  |

Visą gyvenimą Mirakl vengė žiniasklaidos dėmesio ir dirbo gamybos inspektore, buhaltere ir drabužių dizainere. Sulaukusi 94-erių, 2014 m. gegužės 25 d. mirė Ašvilyje, Šiaurės Karolinoje. Palaidota Painvilio kapinėse.

„Mano sesuo Merlina"
--------------------

„Mano sesuo Merlina: Atsiminimai apie Merliną Monro" („My Sister Marilyn: A Memoir of Marilyn Monroe") buvo išleisti 1994 m. birželio 1 d. (Merlinos Monro gimtadienio ir pirmojo netikrų seserų susitikimo 50-ųjų metinių proga). Mirakl parašė knygą kaip bendraautorė su savo dukterimi Mona; pasakojama apie retus susitikimus su Monro iki pat pastarosios mirties.

Knygoje taip pat kalbama apie jų motinos Gledisės psichines problemas ir dėl to sunkią seserų vaikystę be mamos:

|  |  |  |
| --- | --- | --- |
|  | Mudvi turėjome tą pačią motiną, kuriai anksti mudviejų gyvenime buvo nustatyta psichinė liga. Užaugome jausdamosi apleistos ir, nors mudviem sakė, kad esame gražios ir talentingos, mudviem tebereikėjo drąsos ir stiprybės. Tai gavome viena iš kitos.  ' |  |

Į atsiminimų knygą įtraukta vienetinių nuotraukų, knyga sulaukė palankių atsiliepimų iš tokių leidinių, kaip „Entertainment Weekly", kuriame buvo rašoma, kad „šis Merlinos paveikslas yra nepamainomas." Ši atsiminimų knyga – vienintelė autorizuota, patvirtinta Monro šeimos biografija.

Išnašos
-------

1. 1 2  „Berniece Inez Gladys Baker Miracle". *findagrave.com*. Nuoroda tikrinta 2023-08-06.
2. ↑  Taraborrelli, J. Randy (2009). *The Secret Life of Marilyn Monroe* (anglų). Grand Central Publishing. ISBN 978-0-446-55095-6.
3. ↑  Geiger, Ruth-Esther (1995). *Marilyn Monroe* (vokiečių). Rowohlt. ISBN 978-3-499-50507-2.
4. ↑  Leaming, Barbara (2010). *Marilyn Monroe: A Biography* (anglų). Crown. ISBN 978-0-307-55777-3.
5. ↑  Lyons, Beverley (2015-02-25). „Scots stage star gets approval from Marilyn Monroe's niece to play the icon". *Daily Record* (anglų). Nuoroda tikrinta 2023-08-06.
6. ↑  „Mona Rae Miracle - Ancestry.com". *www.ancestry.com*. Nuoroda tikrinta 2023-08-06.
7. ↑  Vriesema, Ingmar (2016). *Geschwister berühmter Menschen: Maja Einstein, Chris Jagger, Hugo Maradona, Ottla Kafka & viele mehr* (vokiečių). Kein & Aber AG. ISBN 978-3-0369-9331-7.
8. ↑  Morgan, Michelle (2012). *Marilyn Monroe: Private and Undisclosed: New edition: revised and expanded* (anglų). Little, Brown Book Group. ISBN 978-1-78033-129-4.
9. ↑  Rollyson, Carl (2014). *Marilyn Monroe Day by Day: A Timeline of People, Places, and Events* (anglų). Rowman & Littlefield. ISBN 978-1-4422-3080-4.
10. ↑  „Life Magazine 1994 My Sister Marilyn Article. | Etsy".
11. ↑  Ott, Tim. „How Marilyn Monroe's Childhood Was Disrupted by Her Mother's Paranoid Schizophrenia". *Biography* (amerikiečių anglų). Nuoroda tikrinta 2023-08-06.
12. ↑  Kashner, Sam (2008-0-02). „The Things She Left Behind". *Vanity Fair* (amerikiečių anglų). Nuoroda tikrinta 2023-08-06. `{{cite magazine}}`: Patikrinkite date reikšmes: `|date=` (pagalba)
13. ↑  Brozan, Nadine (1994-06-01). „Chronicle (Published 1994)". *The New York Times* (amerikiečių anglų). ISSN 0362-4331. Nuoroda tikrinta 2020-11-20.
14. ↑  „Berniece Baker Miracle talks about her sister Marilyn Monroe". *YouTube*. Suarchyvuota iš originalo 2013-11-21. Nuoroda tikrinta 2023-08-06.
15. ↑  Miracle, Berniece Baker; Miracle, Mona Rae (2012). *My Sister Marilyn: A Memoir of Marilyn Monroe* (anglų). iUniverse. ISBN 978-1-4759-6809-5.
16. ↑  Churchwell, Sarah (2005). *The Many Lives of Marilyn Monroe* (anglų). Henry Holt and Company. ISBN 978-1-4668-2594-9.
17. ↑  „My Sister Marilyn: A Memoir of Marilyn Monroe". *EW.com* (anglų). Nuoroda tikrinta 2023-08-06.